
Ministru kabineta noteikumi Nr. 317
Rīgā 2024. gada 28. maijā (prot. Nr. 22 37. §)
Grozījumi Ministru kabineta 2023. gada 12. decembra noteikumos Nr. 753 "Eiropas Savienības Atveseļošanas un noturības mehānisma plāna 2.4. reformu un investīciju virziena "Digitālās infrastruktūras transformācija" 2.4.1.2.i. investīcijas "Platjoslas jeb ļoti augstas veiktspējas tīklu "pēdējās jūdzes" infrastruktūras attīstība" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 12. decembra noteikumos Nr. 753 "Eiropas Savienības Atveseļošanas un noturības mehānisma plāna 2.4. reformu un investīciju virziena "Digitālās infrastruktūras transformācija" 2.4.1.2.i. investīcijas "Platjoslas jeb ļoti augstas veiktspējas tīklu "pēdējās jūdzes" infrastruktūras attīstība" īstenošanas noteikumi" (Latvijas Vēstnesis, 2023, 243. nr.) šādus grozījumus:
· 1. Papildināt ar 15.10. apakšpunktu šādā redakcijā:
· "15.10. projekta īstenošanas personāla atlīdzības izmaksas un izmaksas, kas radušās uz darba līguma pamata un ir saistītas ar šo noteikumu 15. punktā minēto darbu veikšanu, izņemot materiālu un iekārtu iegādi un būvdarbu uzraudzību."
· 2. Papildināt ar 17.1 punktu šādā redakcijā:
· "17.1 Šo noteikumu 15. punktā minētās 2.4.1.2.i. investīcijas attiecināmās izmaksas (izņemot izmaksas, kas saistītas ar materiālu un iekārtu iegādi un būvdarbu uzraudzību) iespējams attiecināt finansējuma saņēmējam vai sadarbības partnerim, ja:
· 17.11. šo darbu veikšanai netiek piesaistīti apakšuzņēmēji un tās nepārsniedz šo noteikumu 13.1. apakšpunktā minētos izmaksu ierobežojumus attiecināmajām izmaksām, papildus neizslēdzot iepirkumu veikšanu visu pārējo darbu izpildei;
· 17.12. finansējuma saņēmējs vai sadarbības partneris atbilstoši būvniecības normatīvajam regulējumam ir reģistrēts Būvniecības informācijas sistēmā kā šādu būvniecības darbu veicējs un viņa rīcībā ir darbu veikšanai nepieciešamie speciālisti, kuri ir sertificēti attiecīgajā būvniecības jomā un ar kuriem ir noslēgti darba līgumi."

